Qozog‘istonning aviatsiya sohasidagi ma’muriyati mahalliy aviakompaniyalarga yo‘lovchilar xavfsizligiga tahdid borligi sababli Afg‘oniston ustidan parvozlarni bajarishni taqiqladi. Ma’lumotlarga ko‘ra, ma’muriyat Afg‘oniston havo hududidan foydalanish bo‘yicha tahdidlar va xavf-xatarlarni baholagan. Uning natijalariga ko‘ra, Afg‘oniston ustidan parvozlarni to‘xtatishga qaror qilingan. Shu munosabat bilan Qozog‘iston aviakompaniyalariga bu haqida tegishli ko‘rsatmalar yo‘llangan. Parvozlarga taqiqlov Afg‘onistondagi joriy vaziyat barqarorlashmaguncha amal qiladi.